**Pokyny pre podanie žiadosti o pridelenie finančnej podpory štúdia v zahraničí vykonaného v rámci programu Erasmus+**

**z finančných prostriedkov poskytnutých fondom Prvej stavebnej sporiteľne**

1. Na základe zmluvy medzi fondom Prvej stavebnej sporiteľne, a.s. a Stavebnou fakultou STU v Bratislave poskytuje fond Prvej stavebnej sporiteľne finančnú podporu zahraničného štúdia študentom Stavebnej fakulty STU v Bratislave využívajúcim program Erasmus+ (ďalej len „finančná podpora“).
2. Finančná podpora sa poskytuje študentom, ktorých zahraničné štúdium v rámci programu Erasmus+ bolo schválené a ktorí zároveň spĺňajú podmienky sociálnej odkázanosti alebo výborné študijné výsledky. Na poskytnutie podpory študent nemá zákonný nárok.
3. Študent, ktorý podáva žiadosť o štúdium na zahraničnú univerzitu v rámci programu Erasmus+, si v termíne podania žiadosti o štúdium môže podať aj žiadosť o finančnú podporu z fondu vytvoreného grantom Prvej stavebnej sporiteľne.
4. Termín podania žiadosti o štúdium na zahraničnej univerzite sa zverejňuje na internetovej stránke Stavebnej fakulty.
5. Vzor žiadosti o pridelenie finančnej podpory je uvedený v prílohe 1.
6. Pri rozhodnutí o pridelení finančnej podpory sa zohľadňuje:

* či je študent poberateľom sociálneho štipendia,
* úspešnosť v riešení vedeckej práce prezentovanej na Študentskej vedeckej konferencii (bez ohľadu na stupeň a ročník vysokoškolského štúdia, v ktorom bol úspech dosiahnutý),
* študijný priemer (vážený študijný priemer za celé štúdium, v 1. ročníku a v doktorandskom štúdiu za predchádzajúce štúdium).

1. Výška poskytnutej finančnej podpory závisí:

* od finančnej náročnosti štúdia v príslušnej krajine, ktorá sa určí pomerne k výške poskytovaného grantu z programu Erasmus+ pre príslušnú krajinu,
* od počtu žiadostí o pridelenie finančnej podpory v danom roku.

1. O poskytnutí finančnej podpory a o jej výške rozhoduje dekan, a to do troch mesiacov od termínu stanoveného na podávanie žiadostí.
2. Finančnú podporu po jej schválení dekanom vyplatí fakulta prijímateľovi formou mimoriadneho štipendia na základe úplného vyplnenia žiadosti.
3. Finančná podpora sa vypláca až po nástupe študenta na zahraničnú univerzitu, a to obvykle do dvoch mesiacov.
4. Vyplatená finančná podpora je nenávratným príspevkom.

Dňa 20.11.2015 Stanislav Unčík, v.r.

dekan

Príloha 1

**Žiadosť o finančnú podporu štúdia v zahraničí**

**vykonaného v rámci programu Erasmus+**

**z finančných prostriedkov poskytnutých fondom Prvej stavebnej sporiteľne**

Meno študenta: ...........................................................................................................

ID študenta: ...........................................................................................................

Adresa trvalého bydliska: ...........................................................................................................

...........................................................................................................

* Som poberateľom sociálneho štipendia: áno nie
* Som riešiteľom práce, ktorá sa na Študentskej

vedeckej konferencii umiestnila na 1. až 3. mieste: áno nie

Akademický rok, kedy bola práca prezentovaná: ........................................................

Názov práce: ..................................................................................................................

Názov komisie, kde bola práca prezentovaná: ........................................................

..........................................................................................................................................

* Krajina vycestovania: ...........................................................................................
* Trvanie pobytu v mesiacoch: ............................
* Číslo účtu, na ktorý je možné poukázať prostriedky finančnej podpory (v tvare IBAN)

...............................................................................................................................................

**Dátum: ............................................... Podpis: .............................................**

Vyplní študijné oddelenie:

* Podpora z programu ERASMUS+: ............................... €
* Študijný priemer: ...............................

Podpis referentky: ..................................................